Diari Oficial de la Generalitat Valenciana


Sumari del DOGV 4847, del 22-09-2004 (2004/9394)

Informació pública de l'aprovació del projecte d'urbanització d'un tram del carrer B del Polígon I de l'APD/22, Babel Sud.
--------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9394


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització d'un tram del carrer B del Polígon I de l'APD/22, Babel Sud. [2004/F9394]
  
La Junta de Govern Local, en la sessió del dia 21 de juliol del 2004, va adoptar entre altres, l'acord següent:
  
14. Projecte d'urbanització d'un tram del carrer B del polígon i de l'APD/22, Babel Sud, del Pla General Municipal d'Ordenació d'Alacant: resolució de les al·legacions i aprovació.
  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
El Servici d'Obres i Projectes de la Gerència Municipal d'Urbanisme ha redactat el projecte d'urbanització d'un tram del carrer B del Polígon I de l'APD/22, Babel Sud, del Pla General Municipal d'Ordenació d'Alacant, l'objecte del qual és definir els treballs necessaris per a urbanitzar i obrir al trànsit rodat el tram mencionat de carrer.
  
El projecte es va exposar al públic per mitjà d'un decret de la Regidoria d'Urbanisme de data 21 d'abril del 2004, i es va inserir un edicte respecte d'això en el periòdic El Mundo del 5 de maig següent, en el Diari Oficial de la Generalitat Valenciana número 4.746, del mateix dia, i en el tauler d'anuncis municipal. També, es va remetre un avís amb el contingut de l'edicte als titulars afectats, en compliment del tràmit a què es referix l'article 46, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El pressupost global de licitació del projecte puja a la quantitat de 309.997,56 euros.
  
Durant el període expositiu ha comparegut en l'expedient María del Carmen Jiménez Martínez, en la seua condició de presidenta de la Comunitat de Propietaris de l'Edifici Benalmar, qui manifesta que els titulars dominicals de la parcel·la en què es troba tal edifici es troben afectats pel projecte d'urbanització, per la qual cosa formula les al·legacions i els suggeriments que s'assenyalen, de manera resumida, a continuació:
  
a) Proposa que s'incloguen en el projecte els plans i el pressupost necessaris per a la construcció d'embornals en l'interior de la seua parcel·la, a fi d'evacuar les aigües pluvials a la xarxa municipal.
  
b) Sol·licita que la vorera tocant a la seua propietat, que en el projecte té una amplària variable d'1,40 metres a 1 metre, s'amplie fins a aconseguir 2 metres, per a la qual cosa planteja reduir l'ample de la vorera oposada si fóra necessari.
  
c) Exposa la necessitat d'incloure un pla que especifique la diferència de rasant que existirà entre el nou carrer i la parcel·la, amb l'objecte de conéixer si serà possible l'evacuació per gravetat de les aigües pluvials acumulades.
  
d) Manifesta la conveniència de realitzar simultàniament la vorera pertanyent al pla parcial 1/1, Fàbrica de Sacs, i les obres municipals previstes en el projecte d'urbanització en tràmit.
  
Les referides al·legacions han sigut objecte d'un informe del Servici d'Obres i Projectes de data 29 de juny del 2004, en què s'exposen les consideracions següents:
  
1. La pretensió d'incloure embornals en l'interior de la parcel·la de la comunitat de propietaris es considera acceptable, i podrà atendre's durant l'execució de les obres.
  
2. L'ampliació de la vorera tocant a la propietat de la compareixent afectaria la vorera oposada, les característiques de la qual estan determinades pel pla parcial i el projecte d'urbanització del sector 1/1 Fàbrica de Sacs, aprovats definitivament, per la qual cosa la sol·licitud formulada en este sentit no pot ser estimada. No obstant, convé precisar que l'amplària prevista per a la vorera que es pretén ampliar no és la que es menciona en l'escrit d'al·legacions, sinó de 4 metres en una longitud de 70 metres, i variable entre 1,50 i 4 metres en una longitud de 110 metres.
  
3. En el plànol número 6 del projecte es determinen els perfils longitudinals del nou carrer en relació amb el terreny existent. L'augment de la rasant és variable, al voltant de 80 centímetres, amb un màxim de 88 centímetres junt a l'accés de vehicles.
  
4. L'execució de la vorera pertanyent al Polígon 2 del pla parcial 1/1, Fàbrica de Sacs, es troba prevista en un expedient diferent del que ens ocupa i, per tant, ha de seguir el seu curs independentment.
  
Com a conseqüència del que s'ha assenyalat, en l'informe del Servici d'Obres i Projectes es proposa l'aprovació definitiva del projecte en els termes en què està redactat, posposant per a la fase d'execució de les obres la solució concreta del desaigüe de les aigües de pluja de la parcel·la.
  
La competència per a adoptar el present acord correspon a la Junta de Govern Local, de conformitat amb el que preveu l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local.
  
Com a conseqüència del que s'ha exposat, la Junta de Govern Local adopta els acords següents:
  
Primer. Acceptar parcialment les al·legacions presentades per María del Carme Jiménez Martínez, en la seua condició de presidenta de la Comunitat de Propietaris de l'Edifici Benalmar, en els termes expressats en la part expositiva anterior.
  
Segon. Aprovar el projecte d'urbanització d'un tram del carrer B del Polígon I de l'APD/22, Babel Sud, del Pla General Municipal d'Ordenació d'Alacant, redactat pel Servici d'Obres i Projectes de la Gerència Municipal d'Urbanisme, en els mateixos termes en què ha sigut exposat al públic, amb l'excepció indicada en l'acord precedent.
  
Tercer. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.
  
Es publica per a coneixement general, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'advertix que, contra el referit acte, que posa fi a la via administrativa, i davant de l'òrgan que ho va dictar, cal interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats ambdós terminis a partir del dia següent al de la publicació d'este edicte en el Butlletí Oficial de la Província d'Alacant.